open-index/open-wikipedia-markdown huggingface dataset:
Steikeomn

**Steikeomn** eller **bakaromn** er ein omn ein kan bruka til steiking, baking eller grilling av mat. Slike omnar finst i ei rekkje materiale og utformingar, og kan nytta ulike oppvarmingsmåtar, som eld frå ved, kol eller naturgass, eller elektrisk energi. Omnar kan brukast til å laga ulike typar mat som bakverk, steik eller grateng.

## Historie

Tidlege omnar blei hovudsakleg laga av stein eller leire. Med den enklaste forma tente ein eld inne i omsrommet og tok ut brenselet før ein let maten koka i varmen som var att. Meir kompliserte omnar hadde ulike rom for brensle og mat, slik at ein kunne regulera varmen betre.

Utgravingar frå Indusdalkulturen har funne døme på mursteinsomnar med eitt rom av same type som tandoromnar som er kjende frå seinare tid. Tidlege egyptiske omnar var sylinderforma med smalnande toppar, laga av leire frå Nilen. Inni var dei delte i to med eit eldrom nedst og eit bakerom øvst. Deig som skulle steikast blei sett i bakerommet gjennom eit hol i toppen.

I Europa i mellomalderen kunne ein ha kommunale omnar der folk på staden leverte brød til steiking. I Noreg kunne større  gardar ha eldhus eller bryggarhus med bakaromn, medan ein på mindre gardar steikte i gruer og på takke. Bakaromnar blei vanlegare på Sørlandet og Austlandet frå rundt 1700.
Frå midten av 1800-talet kunne mindre bruk laga ein eigen bakaromn utandørs om dei ikkje hadde eige bryggarhus. 

Etterkvart blei det vanlegare med omnar som del av ein komfyr som ein også kunne steika oppå. Desse kunne lagast av støypejarn og etterkvart stål. Vedkomfyrar med steikeomn blei fyrst utvikla på byrjinga av 1800-talet. Med desse hadde ein betre kontroll på varmen enn før. I slutten av hundreåret blei det vanleg å ta i bruk gass i byane, og frå rundt 1900 kunne ein også bruka elektrisitet.
I løpet av 1900-talet tok omnar ein varma opp elektrisk eller med gass i stor grad over frå ved- og kolomnar.
Utvikling av omnar med termostat og ulike innstillingar for temperatur og vifte gav brukaren endå betre kontroll.

Store industrielle steikeomnar blei utvikla frå slutten av 1800-talet. Slike omnar hadde oppvarmingsrom som blei varma med kol eller damp, og bakerom som var skilde frå dampen og røyken. Desse kunne baka store mengder bakverk effektivt og utan avbrot.

## Galleri

Jovita haciendo pan.jpg|Tradisjonell baking med eld i omn i Mexico
020210821 153334 Galician Traditional Bakery, Sanok.jpg|Tradisjonell bakaromn i Sanok i Polen
Magdeburg Bäckerei.jpg|Bakeri i Magdeburg på 1920-talet
Kulutusosuuskuntien Keskusliiton kokoelma D1974 8912 (30276968533).jpg|Omn i Finland i 1936
Bakery oven bread, 2013.jpg|Bakaromn i Finland i 2013


## Kjelder

## Bakgrunnsstoff

;Litteratur
*

*

*
Sergej Bulgakov

**Sergej Nikolajevitsj Bulgakov** () var ein russisk samfunnsøkonom, filosof og teolog.

Bulgakov var professor i politisk økonomi i Moskva 1906–1918. Han blei prestevigd i 1918 og måtte dermed forlata professoratet. I 1923 blei han utvist frå Russland av bolsjevikane, og arbeidde eit par år ved det russiske juridiske fakultetet ved universitetet i Praha. I 1925 blei Bulgakov kalla til å leia den teologiske institusjonen til emigrantrussarane i Paris, Det ortodokse teologiske instituttet Saint-Serge. Bulgakov var opphavleg marxist, gav på denne tida ut fleire arbeid innan nasjonaløkonomi, men blei skuffa over sosialdemokratiet, som han òg studerte i Vest-Europa. Han gjekk  gjennom ein religiøs krise som gjorde at han fann tilbake til den ortodokse kyrkja og til slutt prest i kyrkja. Han var medlem av det allrussiske kyrkjemøtet og det høgaste kyrkjerådet, og var ein av dei næraste medarbeidarane til patriarken Tikhon av Moskva.

Som filosof og teolog er Bulgakov mest kjend for sin *sofiologi* som hevdar at «Guds heilage visdom» utan å vera Gud sjølv openberrar løyndomane  til den treeinige guden og er prinsippet for ei ideell verd. Denne «heilage visdommen» blir identifisert i *Östliches Christentum*. *Dokumente* (1925). Blant dei andre arbeida hans på andre språk enn russisk kan ein merka seg *L'ortodoxie* (1932) og *The Wisdom of God* (1937).

## Kjelder

**Denne artikkelen bygger på «[[:sv:Sergej Bulgakov|Sergej Bulgakov]]» frå ,  den 20. oktober 2021.* 
*** oppgav desse kjeldene:* 
* Svensk forslagsbok, andre opplaget 1947
Little Sheila

«**Little Sheila**» er ein song av det britiske rockebandet Slade, gjeven ut i 1985 som den fjerde og siste singelen frå det tolvte studioalbumet deira *[[Rogues Gallery]]*. Han kom ut i Nord-Amerika og Tyskland, og var den einaste singelen som kom ut frå albumet i Nord-AMerika. Songen var skriven av solovokalisten Noddy Holder og bassisten Jim Lea, og produsert av John Punter.

Då songen kom ut i april 1985 vart han spelt ein god del på radio. Det vart òg laga ein musikkvideo til songen, regissert av Phillip Davey, men fekk elles lite marknadsføring frå CBS. Singelen nådde 86. plassen på *Billboard* Hot 100, og nådde 13. plassen på Mainstream Rock-lista. I Canada nådde songen 50. plassen. Det vart den siste singelen til Slade som gjekk inn på den amerikanske singellista.

CBS-utgåva av singelen hadde «Lock Up Your Daughters» som B-side, henta frå albumet *[[Till Deaf Do Us Part]]* frå 1981, og i tillegg utgjeven på CBS-utgåva av *Rogues Gallery*. I Tyskland vart eit albumspor frå *Rogues Gallery*, «Time to Rock», gjeven ut som B-side. Ein tysk 12"-vinyl vart òg gjeven ut med ein lengre versjon av «Little Sheila» som A-side.

## Format
;7"-singel (CBS-utgåve)
#«Little Sheila» - 3:56
#«Lock Up Your Daughters» - 3:28

;7"-singel (CBS-promoutgåve)
#«Little Sheila» - 3:56
#«Little Sheila» - 3:56

;12"-singel (CBS-promoutgåve)
#«Little Sheila» - 3:56
#«Little Sheila» - 3:56

;7"-singel (RCA tysk utgåve)
#«Little Sheila» - 3:54
#«Time to Rock» - 4:08

;12"-singel (RCA tysk utgåve)
#«Little Sheila (Extended Version)» - 4:31
#«Time to Rock» - 4:08

## Salslister

## Medverkande
;Slade
*Noddy Holder - solovokal
*Jim Lea - bass, synthesiser, korvokal, produsent på «Lock Up Your Daughters» og «Time to Rock», arrangør
*Dave Hill - sologitar, korvokal
*Don Powell - trommer

;Andre medverkande
*John Punter - produsent på «Little Sheila»
*Image Bank - fotografi på RCA-omslaget
*Mainartery - design av RCA-omslaget

## Kjelder

**Denne artikkelen bygger på «[[:en:Little Sheila|Little Sheila]]» frå ,  den 20. oktober 2021.* 
*** oppgav desse kjeldene:*
Myzsterious Mizster Jones

«**Myzsterious Mizster Jones**» er ein song av det britiske rockebandet Slade, gjeven ut i 1985 som den tredje singelen frå det tolvte studioalbumet deira *[[Rogues Gallery]]*. Songen var skriven av solovokalisten Noddy Holder og bassisten Jim Lea, og produsert av John Punter. Han nådde 50. plassen på den britiske singellista og låg inne på lista i fem veker.

B-sida til singelen, «Mama Nature Is a Rocker», var eksklusiv for singelen og kom seinare ut på samlealbumet *[[B-Sides av Slade|B-Sides]]*. på 12"-versjonen vart det gjeve ut ein lengre versjon av «Myzsterious Mizster Jones» på A-sida og ei andre B-side, «My Oh My (Piano & Vocal)», vart inkludert.

I Storbritannia vart det òg gjeve ut ein avgrensa 7"-biletplate-utgåve. I Frankrike vart singelen berre gjeven ut som ein promosingel med «All Join Hands» som B-side. 

Det vart filma ein musikkvideo til songen, regissert av Phillip Davey. Lea skildra videoen i 1986 som favoritten hans blant Slade-videoane, og syner bandet som gangsterar i eit lager, der dei produserer ulovleg whiskey. 

## Format
;7"-singel
#«Myzsterious Mizster Jones» - 3:37
#«Mama Nature is a Rocker» - 2:52

;7" biletplate
#«Myzsterious Mizster Jones» - 3:37
#«Mama Nature is a Rocker» - 2:52

;12"-singel
#«Myzsterious Mizster Jones (Extended Version)» - 4:47
#«Mama Nature is a Rocker» - 2:52
#«My Oh My (Piano & Vocal Version)» - 3:11

;7"-singel (French Jukebox-utgåve)
#«Myzsterious Mizster Jones» - 3:37
#«All Join Hands» - 4:16

## Salslister

## Medverkande
;Slade
*Noddy Holder - solovokal
*Jim Lea - bass, synthesiser, korvokal, produsent på «Mama Nature Is a Rocker» og «My Oh My (Piano & Vocal)», arrangør
*Dave Hill - sologitar, korvokal
*Don Powell - trommer

;Andre medverkande
*John Punter - produsent på «Myzsterious Mizster Jones»
*Green Ink - design
*Alan Ballard - fotografi

## Kjelder

**Denne artikkelen bygger på «[[:en:Myzsterious Mizster Jones|Myzsterious Mizster Jones]]» frå ,  den 20. oktober 2021.* 
*** oppgav desse kjeldene:*
7 Year Bitch

«**7 Year Bitch**» er ein song av det britiske rockebandet Slade, gjeven ut i 1985 som den andre singelen frå det tolvte studioalbumet deira *[[Rogues Gallery]]*. Songen var skriven av solovokalisten Noddy Holder og bassisten Jim Lea, og produsert av John Punter. Han nådde 60. plassen i Storbritannia og låg på lista i tre veker.

B-sida til singelen var «Leave Them Girls Alone», som var eksklusiv for singelen og som seinare kom ut på samlealbumet *[[B-Sides av Slade|B-Sides]]*. På 12"-utgåva av singelen var det ein lengre versjon av «7 Year Bitch» på A-sida og ein andre song på B-sida, eit konsertopptak av «We'll Bring the House Down», henta frå konsertalbumet *[[Slade on Stage]]*.

Det vart laga ein musikkvideo til songen, regissert av Phillip Davey og filma i Ewert Studios i London. Det var den einaste videoen til Slade med seksuelle konnotasjonar, og syner bandet som speler i eit stort oransje telt med ei gruppe kvinner.

## Format
;7"-singel
#«7 Year Bitch» - 3:58
#«Leave Them Girls Alone» - 3:13

;12"-singel
#«7 Year Bitch (Extended Version)» - 5:38
#«Leave Them Girls Alone» - 3:13
#«We'll Bring the House Down (Live Version)» - 4:33

## Salslister

## Medverkande
;Slade
*Noddy Holder - solovokal
*Jim Lea - bass, synthesiser, korvokal, produsent på «Leave Them Girls Alone» og «We'll Bring the House Down (Live)», arrangør
*Dave Hill - sologitar, korvokal
*Don Powell - trommer

;Andre medverkande
*John Punter - produsent på «7 Year Bitch»
*The Square Red Studio - design
*Chris Thomson - front fotografi
*Simon Fowler - back fotografi

## Kjelder

**Denne artikkelen bygger på «[[:en:7 Year Bitch av Slade|7 Year Bitch av Slade]]» frå ,  den 20. oktober 2021.* 
*** oppgav desse kjeldene:*
All Join Hands

«**All Join Hands**» er ein song av det britiske rockebandet Slade, gjeven ut i 1984 som den første singelen frå det tolvte studioalbumet deira, *[[Rogues Gallery]]*. Songen var skriven av solovokalisten Noddy Holder og bassisten Jim Lea, og produsert av John Punter. Han nådde 15. plassen på den britiske singellista og låg inne på lista i ti veker.

Songen vart den siste til Slade på den britiske topp 40-lista på sju år. B-sida, «Here's To...», kom sidan ut på samleplata ** i 1985.

12"-singelen inneheldt ein lengre versjon av «All Join Hands» på A-sida. Det vart òg gjeve ut ein avgrensa 12"-vinyl i Storbritannia med to ekstra spor: «My Oh My» og «Merry Xmas Everybody (Live & Kickin')». Sistnemnte hadde tidlegare vore B-side på singelen «(And Now the Waltz) C'est La Vie» i 1982.

## Format
;7"-singel
#«All Join Hands» - 4:15
#«Here's To...» - 3:12

;12"-singel
#«All Join Hands (Extended version)» - 6:15
#«Here's To...» - 3:12

;12"-singel (UK limited edition release)
#«All Join Hands (Extended version)» - 6:15
#«My Oh My» - 4:12
#«Here's To...» - 3:12
#«Merry Xmas Everybody (Live & Kickin')» - 3:28

## Salslister

## Medverkande
;Slade
*Noddy Holder - solovokal
*Jim Lea - piano, bass, synthesiser, korvokal, produsent på «Here's To...», arrangør
*Dave Hill - sologitar, korvokal
*Don Powell - trommer

;Andre medverkande
*John Punter - produsent på «All Join Hands» og «My Oh My»
*Slade - produsentar på «Merry Xmas Everybody (Live & Kickin')»
*East St. - design og kunst
*Shoot That Tiger! - logo
*Tony McConnell - fotografi

## Kjelder

**Denne artikkelen bygger på «[[:en:All Join Hands|All Join Hands]]» frå ,  den 20. oktober 2021.* 
*** oppgav desse kjeldene:*
Chivay

**Chivay** er ein by i Colca-dalen, hovudstaden i Caylloma-provinsen i Arequipa-regionen i Peru. Byen ligg  på omtrent 3600 moh., ovanfor Colca Canyon. Han  har eit sentralt torg og ein aktiv marknad. 

Termiske kjelder ligg 3 km frå byen; der ein finn ei rekke basseng. Byen er eit populært utgangspunkt for turistar som vitjar Mirador Cruz del Condor, der andeskondorar kan observerast når dei finn oppdrift av termisk oppstigande luftstraumar, «termikk». Ti kilometer aust, og 1500 meter over byen Chivay ligg ei obsidian-kjelde.

## Kjelder

**Denne artikkelen bygger på «[[:en:Chivay|Chivay]]» frå ,  den 20. oktober 2021*  

;Referansar

## Bakgrunnsstoff
Anna Pavlova

**Anna Pavlovna Pavlova** () var ei berømt russisk ballerina som var aktiv dei første tiåra av 1900-talet.

## Liv og virke

### Bakgrunn
Anna Pavlova var fødd på eit militærsjukehus i Sankt Petersburg. Foreldra hennar var Matvej Pavlovitsj Pavlov, ein meinig soldat, og Ljubov Fjodorovna Pavlova. Faren døydde då Anna var to år gammal. I den tidlege barndommen sin budde ho hjå mormora i den vesle landsbyen Ligovo utanfor Sankt Petersburg; der gjekk ho òg på skule. 

Deretter blei ho elev ved den keisarlege ballettskulen i St. Petersburg.

### Karriere

Frå 1899 var Anna Pavlova engasjert ved Mariinskijballetten. Ho fekk soliststatus i 1906. Pavlova dansa i *[[Nøtteknekkeren]]*, *Raimonda*, *[[Giselle]]*, *La Bayadère*, *[[Svanesjøen]]*, *[[Les Sylphides]]*, *[[Don Quijote|Don Quixote]]* og *Coppelia*. I 1907 koreograferte Michel Fokine den kjende soloen Døyande svane for Pavlova, og dette blei den best kjende rolla hennar. 

Frå 1910 budde Anna Pavlova fast i London. I 1911 danna ho sitt eige ballettkompani som ho turnerte med over heile verda.  Med på turneane var som oftast den berlinske sosietetsfotografen Frieda Riess og teiknaren Ernst Oppler. I 1920-åra hadde ho venskapsrelasjonar med bilethoggeren Hugo Leiarar i Berlin, og i atelieret hans og under hans leiing skapte ho to små sjølvportrett i heilfigur som hamna som porselensfigurar i *[[Victoria and Albert Museum]]* i London (Museum nr. S 296-1978 og nr. S 105-1994).

På slutten av 1800-talet var teknikk viktig i ballett og difor skulle dansarane ha mykje musklar. Pavlova endra dette. Ho hadde vore mykje sjuk som barn, og var som vaksen tynn og lett og passa difor godt til rollar som til dømes Giselle. På grunn av problem med føtene sørgde ho for betre støtte ved å utstyra ballettskorne sine med hardved på solane og ein avrunda tåboks. Sidan dette var uvanleg på henna tid fekk ho i følgje biografien til Margot Fonteyn retusjert fotografia sine slik at den store tåboksen ikkje syntest. Endringane til Pavlova er i dag standard på ballettsko.

Pavlova døydde av lungehinnebetennelse på Hotel Des Indes i Haag. Etter gammal ballett-tradisjon blei framføringa den neste dagen ho skulle ha opptredd halden som normalt, bortsett frå at ingen dansa hennar rolle. I staden viste ein enkelt lyskjegle kvar ho skulle ha stått på scena under oppføringa.

## Pavlova-kake
Nasjonaldesserten i Australia og New Zealand er kakesorten pavlova bakt av marengsmasse. Kaka fekk namnet sitt etter at Pavlova hadde fleire gjesteopptredenar i begge landa i 1926 og 1929.

## Kjelder

**Denne artikkelen bygger på «[[:nb:Anna Pavlova|Anna Pavlova]]» frå ,  den 20. oktober 2021.*  
 

## Litteratur

* Barbara Beck: *Die berühmtesten Frauen der Weltgeschichte: Vom 18.* *Jahrhundert bis heute*. Marix, Wiesbaden 2008, S. 76–78, ISBN 978-3-86539-942-7.
* Jan Grynimega: *Anna Pawlowa*. I: *Reclams Universum* 43.1 (1927), S. 348–349 (mit 6 Skizzen von Walter Müller-Worpswede).
Do You Believe in Miracles

«**Do You Believe in Miracles**» er ein song av det britiske rockebandet Slade, gjeven ut i 1985 som ein singel i samband med samleplata **. Han var skriven av solovokalisten Noddy Holder og bassisten Jim Lea, og produsert av John Punter. Han nådde 54. plassen på den britiske singellista og låg inne på lista i seks veker.

«Do You Believe in Miracles» var inspirert av Bob Geldof og den veldedige konserten Live Aid, som Slade ikkje vart invitert til å spele på. Teksten omhandlar tankane til Holder kring det Geldof fekk til med Live Aid. 

B-sida til singelen var «My Oh My (Swing Version)», som var eksklusiv for singelen og som seinare kom ut på samlealbumet *[[B-Sides av Slade|B-Sides]]*. På 12"-singelen var det ein lengre versjon av «Do You Believe in Miracles» på A-sida og ei andre B-side, «Time to Rock», henta frå albumet *[[Rogues Gallery]]*. 

Det vart filma ein musikkvideo til songen, regissert av Phillip Davey. 

## Format
;7"-singel
#«Do You Believe in Miracles» - 4:11
#«My Oh My (Swing Version)» - 3:02

;7"-singel (australsk utgåve)
#«Do You Believe in Miracles» - 4:11
#«Time to Rock» - 4:08

;7"-singel (ecuadoriansk promoutgåve)
#«Do You Believe in Miracles» - 4:11
#«My Oh My (Swing Version)» - 3:02

;7" britisk juleutgåve
#«Do You Believe in Miracles» - 4:11
#«My Oh My (Swing Version)» - 3:02
#«Santa Claus Is Coming to Town» - 2:39
#«Auld Lang Syne/You'll Never Walk Alone» - 3:28

;12"-singel
#«Do You Believe in Miracles (Extended Version)» - 6:12
#«My Oh My (Swing Version)» - 3:02
#«Time to Rock» - 4:08

;12" britisk juleutgåve
#«Do You Believe in Miracles» - 4:11
#«My Oh My (Swing Version)» - 3:02
#«Time to Rock» - 4:08
#«Santa Claus Is Coming to Town» - 2:39
#«Auld Lang Syne/You'll Never Walk Alone» - 3:28

## Salslister

## Medverkande
;Slade
*Noddy Holder - solovokal
*Jim Lea - bass, synthesiser, korvokal, produsent på «Time to Rock», «Santa Claus is Coming to Town» og «Auld Lang Syne/You'll Never Walk Alone», arrangør
*Dave Hill - sologitar, korvokal
*Don Powell - trommer

;Andre medverkande
*John Punter - produsent på «Do You Believe in Miracles»
*Monty Babson - produsent på «My Oh My (Swing Version)»
*Stan Butcher - arrangør på «My Oh My (Swing Version)»
*The Clinic - design, illustrasjon

## Kjelder

**Denne artikkelen bygger på «[[:en:Do You Believe in Miracles|Do You Believe in Miracles]]» frå ,  den 20. oktober 2021.* 
*** oppgav desse kjeldene:*
Hallongrotta

**Hallongrotta** eller **syltkaka** er ei svensk småkake av ein ljos deig som smakar vanilje og ein midt ein vanlegvis fyller med bringebærsyltetøy.

 Namnet på kaka tyder 'bringebærgrotte'.

Historia til hallongrotta strekker seg til tidleg 1960-tal, då Önos utlyste ein konkurranse for svenske konditorar. Liknande kaker er likevel kjende frå tidlegare tider, og frå fleire delar av verda.

17. mars er utnemnd til «hallongrottans dag».

## Ingrediensar

* Smør eller margarin
* Melis
* Kallkrämspulver eller vaniljekrem
* Hjortetakksalt
* Kveitemjøl
* Bringebærsyltetøy (fyll)
* Melis (glasur)

## Sjå òg
*Stockholmskaka

## Kjelder

**Denne artikkelen bygger på «[[:nb:Hallongrotta|Hallongrotta]]» frå ,  den 21. oktober 2021.*  

## Bakgrunnsstoff

*Oppskrift ved mathem.se
*Oppskrift ved krem.no
*Oppskrift ved nrk.no
Ski-NM 2005

**Noregsmeisterskapen på ski 2005** i nordiske greiner fann stad på Lillehammer i Oppland vinteren 2004. Meisterskapsprogrammet vart avvikla over tre bolkar: 26. til 30. januar, helga 12.-13. februar og 1. til 3. april.

## Langrenn menn
### 15 km fristil



Dato: 27. januar
Stad: Lillehammer

### 30 km



Dato: 29. januar
Stad: Lillehammer

### 50 km



Dato: 3. april
Stad: Lillehammer

### 3 x 10 km stafett



Dato: 30. januar
Stad: Lillehammer

### Sprint



Dato: 28. januar
Stad: Lillehammer

## Langrenn kvinner
### 10 km



Dato: 27. januar
Stad: Lillehammer

### 15 km



Dato: 29. januar
Stad: Lillehammer

### 30 km



Dato: 3. april
Stad: Lillehammer

### 3 x 5 km stafett



Dato: 30. januar
Stad: Lillehammer

### Sprint



Dato: 28. januar
Stad: Lillehammer

## Kombinert



Dato: 29. januar
Stad: Lillehammer

### Kombinert sprint



Dato: 30. januar
Stad: Lillehammer

## Hopprenn
### Normalbakke



Dato: 12. februar
Stad: Lillehammer

### Storbakke



Dato: 13. februar
Stad: Lillehammer

## Kjelder

**Denne artikkelen bygger på «[[:nb:Ski-NM 2005|Ski-NM 2005]]» frå ,  den 21. oktober 2021.*
Vaniljesaus

**Vaniljesaus** er ein saus laga av mjølk eller fløyte og eggeplomme og smaksett med vanilje. Tradisjonelt bruker ein vaniljestong til sausen, men halvfabrikata brukar vanillin i staden. Tjukkare vaniljesaus kallar ein **vaniljekrem**, og kan blant anna bruka han til kakefyll.

## Kjelder

**Denne artikkelen bygger på «[[:nb:Vaniljesaus|Vaniljesaus]]» frå ,  den 21. oktober 2021.*
Schackrutor

**Schackrutor** er ein svensk småkaketype med sjakkbrettmønster. Ein lagar dei ved å dela ein klassisk mørdeig i to, og så tilsetja kakao til den eine delen. Dei to deigdelane blir så begge delte i to att og rulla til pølser. Desse blir så lagde saman og skorne i skiver som likner små sjakkbrett.

Kakene er vanlege å ha som eit av sju slag kaker på eit tradisjonelt kakefat.

## Kjelder


**Denne artikkelen bygger på «[[:sv:Schackrutor|Schackrutor]]» frå ,  den 21. oktober 2021.*
Torbjörn Nilsson

**Torbjörn Anders Nilsson** () er ein svensk tidlegare fotballspelar frå Hallstahammar og Partille. Han var midtspiss og den mest briljante spelaren på IFK Göteborg-laget som i fyrste halvparten av 1980-åra dominerte i svensk fotball. I 1982 vann han og laget UEFA-cupen. Nilsson er IFK Göteborgs flittigaste målskårar gjennom tidene med samanlagt 332 mål.

## Karriere
### Klubbspel
Nilsson var Jonsered-spelar til 1974. Sesongane 1975 og 1976 spelte han på IFK Göteborg, var med om å rykke opp til allsvenskan. Vårsesongen 1977 mislukkast han i PSV Eindhoven og flytta difor tilbake til IFK Göteborg. Der blomstra han til att. I 1979  vart laget svensk cupmeister etter finalesiffera 6 mot 1.

Året 1982 gjekk Göteborg-mannskapet frå den eine triumfen etter den andre. I mai vann laget UEFA-cupfinalen med samanlagt 4-3 over Hamburger SV, der Nilsson skåra eitt av måla på bortebane. I juni vart det siger 3-2 over Öster i den nasjonale cupfinalen. Sesongen vart krynt med seriegull i allsvenskan. Nilsson vart kåra til årets fotballspelar 1982 i Sverige.   

Hausten 1982 vart Nilsson overført til FC Kaiserslautern hausten 1982 og gjorde teneste for klubben i bundesligaen fram til sesongslutt våren 1984. Han vende då tilbake til IFK Göteborg og kunne om hausten ta del i feiringa av nok ein triumf i allsvenskan.

2. april 1986 slo IFK Göteborg det spanske topplaget FC Barcelona med 3-0 i semifinalen i europacupen, Nilsson skåra dei to fyrste måla. I returoppgjeret heime på Camp Nou vann Barcelona 3-0, IFK Göteborg tapte til sist 4-5 etter straffeskyting.

Etter eit friår, spelte Nilsson på Jonsered IF åra 1988-90.

### Landslagsspel
Nilsson debuterte for Sverige 11. august 1976 og skåra det femte målet då Finland vart slått 6-0 i Malmö. Seks veker seinare måtte han tole tap 2-3 mot Noreg på Ullevål stadion, Pål Jacobsen vart norsk matchvinnar med ei skåring få minutt før slutt. Under VM i fotball 1978 spelte Nilsson ein kamp. Mot Noreg revansjerte Nilsson med to skåringar då Sverige vann 4-2 i ein innandørskamp i Lahti 28. februar 1981.

Frå hausten 1981 avstod Nilsson frå landskampar då han ikkje var tilfreds med spelestilen til landslagssjefen. Han kom tilbake i november 1984 og spelte 7 landskampar fram til 16. oktober 1985. Gjennom i alt 28 landskampar teikna han seg for 9 mål.

### Merittar
*Vinnar av UEFA-cupen: 1982 med IFK Göteborg
*Svensk cupmeister: 1979, 1982  med IFK Göteborg
*Svensk seriemester: 1982, 1984  med IFK Göteborg

## Kjelder

**Denne artikkelen bygger på «[[:sv:Torbjörn Nilsson|Torbjörn Nilsson]]» frå ,  den 21. oktober 2021.*  
*eu football
Mandelmusslor

**Mandelmusslor** (eller *mandelformar*) er ovale eller runde småkaker som blir baka i små rifla formar av metall. Dei minner om ein musling (svensk *mussla*) i forma. Tradisjonelt har ein bær eller syltetøy og piska krem i mandelmusslor. Dei kan etast heile året, men er etterkvart blitt særleg knytt til juletida.

Mandelmusslor blir laga av mandelmasse, sukker, smør, mjøl og egg og bakte  i omn. 

## Kjelder

**Denne artikkelen bygger på «[[:sv:Mandelmusslor|Mandelmusslor]]» frå ,  den 21. oktober 2021.*
Kvitvin

**Kvitvin** er vin laga av anten gule/grøne druer eller av blå druer der skalet er blitt fjerna før gjæringa byrjar.

Ein produserer kvitvin alle stader der ein dyrkar vindruer, medrekna stader der blå druer ikkje trives. Dette siste gjelder spesielt Nord-Europa, der Rhin- og Moseldalen peiker seg ut. Andre distrikt som er kjende for kvitvin er Alsace i Frankrike og California i USA.

I Portugal lager ein varianten vinho verde som har eit svakt grønskjer. 

Nokre kvite vinar blir spesielt foredla for å bli musserande vin. Den best kjende franske varianten blir kalla champagne etter vindistrikt og fremstillingsmetode.

## Drueslag
Nokre kjende drueslag som blir brukte til kvitvin er:
* Chardonnay i Bourgogne og Champagne
* Sauvignon blanc i Loiredalen og Bordeaux
* Chenin blanc i Anjou
* Riesling i Tyskland, Austerrike og Alsace
* Pinot gris
* Auxerrois

## Kjelder

**Denne artikkelen bygger på «[[:nb:Hvitvin|Hvitvin]]» frå ,  den 21. oktober 2021.*  
 

## Bakgrunnsstoff
Garmon

**Garmon** (), ofte kalla **garmosjka**, frå **garmonika** (), som tyder 'harmonikа'), er ein type russisk knappetrekkspel. Det har to knapperader på høgre sider som gjev noter på ein diatonisk skala], og minst to rader på venstre side som speler hovudakkordane i tonearten til instrumentet og dei harmoniske molltonane til parallelltoneartane hans.  Mange instrument har fleire knappar på høgresida med nyttige halvnoter, tilleggsakkordar på venstresida i tilknytte toneartar, og ei rekkje frie bassknappar som gjer det lettar å spela bass til melodiar.

Instrumentet blir brukt til å spela russisk folkemusikk og populærmusikk, og er viktig i musikktradisjonar frå Kaukasus (ossetisk, azerisk, armensk, georgisk, tsjerkessisk, osb.) og mariar i Volga- og Uralområda. Instrumentet er også utbreidd i Slovenia, der det er kjent som harmonika. Den slovenske spelestilen er forskjellig frå den russiske. Det finst over 300 populære ensemble for instrumentet i Slovenia, som regel sett saman av fleire songarar og ein trekkspelar.

## Kjelder

**Denne artikkelen bygger på «[[:en:Garmon|Garmon]]» frå ,  den 21. oktober 2021.*
Adrenalina

**«Adrenalina»** (spansk/italiensk for 'adrenalin') er ein popsong frå 2021 med element av reggaeton og rap. Han vert framført av den italiensk-eritreiske songaren Senhit og den amerikanske rapparen Flo Rida. Songen var det sanmarinske bidraget til Eurovision Song Contest 2021 i Rotterdam i Nederland, der han vart nummer 22 i finalen.

## Om songen
Kringkastaren San Marino RTV valde den italienske songaren Senhit internt til å representere landet i Eurovision Song Contest 2020. Då Eurovision Song Contest vart avlyst på grunn av koronaviruspandemien, fekk Senhit i staden tilbod om å representere San Marino i Eurovision Song Contest 2021, eit tilbod ho takka ja til.

«Adrenalina» vart gjeven ut 7. mars 2021 og er laga av eit breitt, internasjonalt låtskrivarlag sett saman av Chanel Tukia, Dillard Tramar, Jimmy Thörnfeldt, Joy Deb, Kenny Silverdique, Linnea Deb, Malou Linn Eloise Ruotsalainen, Senhit Zadik Zadik, Suzi Pancenkov, og Thomas Stengaard. Songen har element av elektropop, afrikapop, latinopop, reggaeton og rap. I tillegg til Senhit deltek den amerikanske rapparen Flo Rida med eit rap-vers på studioinnspelinga og i musikkvideoen. Det var lenge usikkert om rapparen ville deltake sjølv på scena under Eurovision Song Contest, men han dukka opp i Rotterdam to dagar før semifinale 2 og deltok i tevlinga.

«Adrenalina» har engelsk tekst, men tittelen er italiensk og spansk for 'adrenalin'. I songen vert det også brukt to instrument frå Eritrea: krar (ei skålforma lyre) og kebero (ei kjegleforma tofells-handtromme).

## Eurovision Song Contest
San Marino var trekt til å deltake i den andre semifinalen av Eurovision Song Contest. Semifinalen vart arrangert i Rotterdam Ahoy i Nederland torsdag 20. mai. Der kom «Adrenalina» på niendeplass og kvalifiserte seg til finalen laurdag 22. mai. I finalen var låten den siste ut på scena av 26 deltakarar, og enda til slutt som nummer 22 med 50 poeng.

San Marino debuterte i Eurovision Song Contest i 2008 og hadde før 2021 kvalifisert seg til finalen to gongar tidlegare, seinast i 2019 med Serhat og «Say Na Na Na».

## Referansar


**Denne artikkelen bygger på «[[:nb:Adrenalina (sang)|Adrenalina (sang)]]» frå ,  den 22. oktober 2021.*
Svjatlana Tsikhanowskaja

**Svjatlana Hjeorhijewna Tsikhanowskaja** () er ein belarusisk politikar som var kandidat i presidentvalet i Belarus i 2020.

Ho erklærte dagen etter valet at ho ikkje anerkjende det offisielle valresultatet og rekna seg sjølv som vinnaren av valet. Seinare same dag leverte ho ein klage på valresultatet, men reiste i løpet av natta til nabolandet Litauen, truleg under tvang eller sterkt press frå styresmaktene.

## Biografi
Før ho vart presidentkandidat, var Tsikhanowskaja engelsklærar og tolk. Ho er gift med youtubaren, bloggaren og aktivisten Siarhjej Tsikhanowski, som vart arrestert 29. mai 2020 i Hrodna saman med åtte andre. Dei to har ein son og ei dotter.

Tsikhanowskaja vart nominert til Nobels fredspris i 2021 av fleire stortingsrepresentantar.
## Kjelder

**Denne artikkelen bygger på «[[:no:Svjatlana Tsikhanowskaja|Svjatlana Tsikhanowskaja]]» frå , den 22. oktober 2021.*

## Bakgrunnsstoff
*
FA-cupfinalen i fotball 1987

**FA-cupturneringa i fotball 1987** vart avslutta med finale på Wembley stadion i London 16. mai 1987, med om lag 96&nbsp;000 tilskodarar til stades. Coventry City sitt mannskap stod for klubbens største stund då det vann 3-2 over Tottenham Hotspur etter ekstraomgangar. 

### Kampen
Tottenham sjokkopna då Clive Allen i det andre minutt stanga i mål eit innlegg frå høgre. Sju minutt seinare stod det likt etter Dave Bennett fanga opp eit innlegg og skåra frå kort hald. I det 41. minutt tuppa Gary Mabbutt eit innlegg inn i hjørnet og Tottenham leia på ny. Midtspissen Keith Houchen utlikna for Coventry med ei heading i 63. min. Finalen vart avgjort seks minutt ut i ekstraomgangane. Eit Coventry-innlegg skrensa Tottenham-stopparen Mabbutt i ein boge over eiga målvakt.

**Coventry City** sitt historiske vinnarlag bestod av: Steve Ogrizovic, David Phillips, Brian Kilcline (kaptein), Trevor Peake, Greg Downs, Lloyd McGrath, Dave Bennett, Micky Gynn, Nick Pickering, Cyrille Regis, Keith Houchen. Kilcline gjekk av bana mot slutten av ordinær tid, inn kom Graham Rodger.

**Tottenham** mønstra Ray Clemence, Chris Hughton, Richard Gough (kaptein), Gary Mabbutt, Mitchell Thomas, Steve Hodge, Paul Allen, Glenn Hoddle, Osvaldo Ardiles, Clive Allen, Chris Waddle. Gary A. Stevens og deretter Nico Claesen kom i spel i fyrste ekstraomgang, Ardiles og Hughton måtte vike plass.

Neil Midgley dømde kampen.

## Kjelder

**Denne artikkelen bygger på «[[:en:1987 FA Cup Final|1987 FA Cup Final]]» frå ,  den 22. oktober 2021.*
Torgeir P. Lund

**Torgeir Bernhof Petersson Lund** () var ein norsk gardbrukar og politikar frå Kolvereid i Nord-Trøndelag.

Lund arbeidde på farsgarden og dreiv fiske frå unge år. Skulevinteren 1886/87 gjekk han Namdal folkehøgskule. Han overtok farsgarden i 1914, heldt elles fram med fiske til han var over 50 år gammal. 

Lund var medlem av Kolvereid heradsstyre 1899–1901 og frå 1905 til han døydde. Han var varaordførar 1908–16 og ordførar 1920–34. Elles var han revisor i Kolvereid Sparebank, medlem i forliksrådet og formann i det lokale fiskeristyret.

Frå 1928 til han døydde var Lund 1. vararepresentant til Stortinget frå Nord-Trøndelag. Han møtte i staden for statsråd Haakon Five frå mars 1933 til mai 1934. Han var medlem i Finans- og tollkomitéen.

Under tingsamlinga i Oslo våren 1934 vart han alvorleg sjuk. Døydde på Rikshospitalet.

## Kjelder
*Stortingsbiografi
Johan Peter Trøite

**Johan Peter Nilsson Trøite** () var ein norsk gardbrukar og politikar frå Hegra i Nord-Trøndelag. Han representerte valkrinsen Nord-Trøndelag og partiet Venstre på Stortinget 1934-35 og 1937-45. Perioden 1938-41 og i 1945 var han ordførar i Hegra.

Trøite tok over slektsgarden i 1908 og dreiv garden til eldste sonen tok over i 1947. Gjennom desse tiåra utvikla han garden ved å dyrke nytt land og kjøp av skog.

Trøite var medlem av heradsstyret i Hegra frå 1917 til 1945, med unnatak for den NS-styrte perioden under andre verdskrigen. Han var ein periode varaordførar og ordførar 1938-41 og 1945. Fyrste gongen kom han inn i heradsstyret ved fleirtalsval, deretter på jordbrukarlister. Frå og med 1925 stilte han som Venstre-mann. 

Perioden 1934-46 var Trøite vararepresentant til Stortinget for Venstre Etter at Torgeir P. Lund døde i mai 1934, møtte Trøite i Finans- og tollkomitéen fram til mars 1935. Frå 1937 var Trøite stortingsrepresentant med plass i Landbrukskomitéen. I 1941 vart Trøite avsett som ordførar av okkupasjonsstyret. Den 9. mai 1945 fekk han tilbake ordførarvervet, og sat i posisjonen ut året.

Trøite hadde ei rekke tillitsverv innom skogdrift og elektrisitetsproduksjon. Han var såleis styreformann og driftsstyrar 1913-24 ved Hegra elektrisitetsverk, styremedlem i Nord-Trøndelag Elektrisitetsverk og formann i Sør-Trøndelag Tømmermåling. Elles var han styreformann 1925-35 ved Inntrøndelag Husmorskole, styreformann i AS Bøndernes Hus i Trondheim og styremedlem 1920-40 i AS Follafoss Tresliperi.

## Kjelder
*
Vasilisa Kozjina

**Vasilisa Kozjina** () var ein russisk geriljaleiar under den franske invasjonen av Russland i 1812 under Napoleonskrigane. Ho leia lokal motstand mot den franske *[[Grande Armée]]*.

## Liv
Vasilisa var av russisk bondeætt. Ho var gift med Gorsjkov, ein starosta eller landsbyleiar i Sytsjovskij ujezd i Smolensk guvernement. 
Under den franske invasjonen av Russland organiserte Vasilisa Kozjina ei partisangruppe av ungdommar og kvinner som var væpna med ljåar, høygaflar, økser, bjørnespyd og liknande. Under den franske tilbaketrekkinga frå Moskva gjekk gruppa hennar til åtak på franske soldatar, tok dei til fange og overleverte dei til det russiske militæret.

For arbeidet sitt blei Vasilisa Kozjina gjeven ein medalje og ein pengesum. I 1813 måla kunstnaren Aleksandr Smirnov det einaste portrettet av henne som finst.

## Ettermæle

Lev Tolstoj nemner motet til Vasilisa Kozjina i *[[Krig og fred]]*.

Fleire stader er kalla opp etter henne:
* Vasilisa Kozjina-gata i Sytsjovka
* Vasilisa Kozjina-gata i Moskva
* Stasjonen Vasilisino i Gagarinskij distrikt i Smolensk oblast
* Ein landsby i Tver oblast

I 1962 blei det gjeve ut eit sovjetisk frimerke til ære for «partisanen Vasilisa Kozjina».

I 2012, i samband med 200-årsjubileet for dne patriotiske krigen i 1812 gav Russian World Studios ei kontrakt til den russiske regissøren Dmitrij Meskhijev om å laga ein serie i fire delar om Kozjina. Denne blei fyrst fullført av Anton Sivers i 2014 som ein tv-sereie og film kalla ''Vasalisa''.
## Kjelder

**Denne artikkelen bygger på «[[:en:Vasilisa Kozhina|Vasilisa Kozhina]]» frå ,  den 23. oktober 2021.*
Brune pinnar

**Brune pinnar** er ein type småkake som er kjend som julebakst i Noreg.

Kakene blir laga av kveitemjøl, smør, sukker, eggeplomme, sirup, natron, kanel og vaniljesukker. Deigen blir gjerne pressa ut til flate remser for hand. Remsene blir skorne i smale striper (pinnar) på skrå etter at dei er steikte, men framleis er varme.
Ein kan pynta dei med egg, hakka mandlar og perlesukker.

På svensk blir ei lik eller liknande kake kalla *kolakaka*. Kola tyder 'karamell' på svensk.

*Chokladsnittar* er ei anna liknande svensk kake som har kakao i deigen.

## Sjå òg

* Finske pinnar

## Kjelder
FA-cupfinalen i fotball 2009

**FA-cupfinalen i fotball 2009** fann stad på Wembley stadion i London 30. mai 2009, med 89&nbsp;391 tilskodarar på tribunane. Finalen stod mellom London-laget Chelsea FC og Everton FC frå Liverpool og enda med siger 2–1 til Chelsea.

### Kampen

Everton tok leiinga 25 sekund ut i kampen. Louis Saha fekk ballen etter ein hovudduell i feltet og frå 14-15 meter smekka han ballen i næraste hjørne.  Chelsea-spissen Didier Drogba syrgde for balanse stillinga då han i det 21. minutt stanga eit innlegg frå venstre ned i bortre hjørne. I det 72. minutt finta Frank Lampard vekk ein Everton-spelar og frå 22-23 meter sende han avgarde eit skot mot lengste hjørne, utakbart for målvakta.

**Chelsea**-laget bestod av: Petr Čech, José Bosingwa, Alex Costa, John Terry (kaptein), Ashley Cole, Michael Essien, Mikel John Obi, Frank Lampard, Nicolas Anelka, Didier Drogba, Florent Malouda. Michael Ballack spelte siste 30 minutta i staden for Essien.

**Everton** stilte med Tim Howard, Tony Hibbert, Joseph Yobo, Joleon Lescott, Leighton Baines, Leon Osman, Phil Neville (kaptein), Steven Pienaar, Tim Cahill, Marouane Fellaini, Louis Saha. Hibbert gjekk ut i pausa, inn kom dansken Lars Jacobsen. Etter Chelsea tok leiinga kom fyrst James Vaughan og deretter Dan Gosling i spel, ut for Saha og sidan Osman.

Howard Webb var dommar.

## Kjelder

**Denne artikkelen bygger på «[[:en:2009 FA Cup Final|2009 FA Cup Final]]» frå ,  den 23. oktober 2021.*
FA-cupfinalen i fotball 2010

**FA-cupfinalen i fotball 2010** fann stad på Wembley stadion i London 15. mai 2010, med 88&nbsp;335 tilskodarar på tribunane. Finalen stod mellom tittelforsvarar Chelsea FC frå London og Portsmouth FC, kampen enda 1–0 til Chelsea.

### Kampen

Fire minuttar etter Chelsea-målvakta Petr Čech i det 54. minutt redda eit straffespark frå Kevin-Prince Boateng, avgjorde Chelsea-spissen Didier Drogba kamputfallet med eit frispark.

**Chelsea** sitt vinnarlag bestod av: Petr Čech, Branislav Ivanović, Alex Costa, John Terry (kaptein), Ashley Cole,  Frank Lampard, Michael Ballack, Florent Malouda, Salomon Kalou, Didier Drogba og Nicolas Anelka. Straks før pause tok Juliano Belletti over for Ballack og Joe Cole spelte i vel 20 minutt i staden for Kalou. I sluttsekunda gjekk Anelka av bana, inn kom Daniel Sturridge.

**Portsmouth** mønstra David James (kaptein), Steve Finnan, Ricardo Rocha, Aaron Mokoena, Hayden Mullins, Aruna Dindane, Michael Brown, Papa Bouba Diop, Kevin-Prince Boateng, Jamie O'Hara, Frédéric Piquionne. Utover i siste del av andre omgang kom John Utaka, Nadir Belhadj, Nwankwo Kanu i spel, ut gjekk Boateng, Diop, Mullins. 

Chris Foy var dommar.

## Kjelder

**Denne artikkelen bygger på «[[:en:2010 FA Cup Final|2010 FA Cup Final]]» frå ,  den 23. oktober 2021.*
Løysepengar

**Løysepengar** er pengar eller verdiar som blir krevja  i utpressing for å gje fri ein fange eller ein gjenstand.
Historisk har dette vore brukt for krigsfangar. Seinare er det særleg blitt knytt til kidnapping og liknande brotsverk.

## Historiske døme
Julius Cæsar blei teken til fange av sjørøvarar i nærleiken av øya Farmakonisi. Han blei halden fanga til det blei betalt 50 talentar i løysepengar. Sjørøvarane hadde fyrst forlangt 20 talentar, men Cæsar meinte sjølv at han var verdt meir. Etter å ha blitt sleppt fri vende han tilbake med løysepengane, men fanga og krossfest røvarane.

I Europa i mellomalderen var betaling av løysepengar ein viktig del av krigføring. Ein adeleg eller kongeleg riddar kunne vera verdt ein stor sum løysepengae om han blei fanga i live. Kjende døme på slike riddarar som blei haldne for løysepengar var Rikard Løvehjarte og Bertrand du Guesclin.

## Kjelder

**Denne artikkelen bygger på «[[:da:Løsepenge|Løsepenge]]» frå ,  den 23. oktober 2021.*
Vaniljesukker

**Vaniljesukker** er ein ingrediens laga av sukker (melis) og vanlegvis 1-3% kunstig vaniljearoma, vanillin. Det blir òg produsert vaniljesukker med ekte vanilje, laga av sukker og vaniljestenger.Nokre typar vaniljesukker inneheld òg mindre mengder med klumpførebyggande middel som til dømes maisstive.

Vaniljesukker blir hovudsakleg brukt i søte næringsmiddel som iskrem og bakevarer, for å gje vaniljearoma. 

I andre land er det vanleg å bruka flytande vanillinessens i staden for vaniljesukker.  Desse er ofte kjenneteikna av at dei inneheld vaniljefrø sett som små svarte prikkar. Det finst likevel òg vanillinsukker med kunstige vaniljefrø tilsett.

## Kjelder

**Denne artikkelen bygger på «[[:nb:Vaniljesukker|Vaniljesukker]]» frå ,  den 23. oktober 2021.*
Tord Holmgren

**Tord Holmgren** () er ein svensk tidlegare  fotballspelar frå Palohuornas i Gällivare kommun i Norrbottens län. Han var midtbanespelar på IFK Göteborg i elleve sesongar, var då med om å vinne UEFA-cupen, den svenske cupturneringa og allsvenskan. 

### Klubbspel
Holmgren spelte fotball på lokale Hakkas til han i 1976 gjekk over til Gällivare SK. Både Tord og broren Tommy Holmgren vart i 1977 verva av IFK Göteborg. Tord Holmgren skulle kome til å spele for Göteborg-klubben heilt fram til 1987.

Holmgren var ein iherdig og løpssterk midtbanemann som bidrog til IFK Göteborg sine mange triumfar i hans aktive tid. Han og laget vann to UEFA-cuptitlar, fire SM-pokalar og tre nasjonale cuptitlar. Særleg vert han hugsa for sitt mål i fyrste finalekamp i UEFA-cupen 1982, ein finale IFK Göteborg til sist vann 4-3 over vesttyske Hamburger SV. Fem år seinare var han også på plass då det vart siger over Dundee United i UEFA-cupfinalen 1987.

Holmgren slutta som aktiv etter han i 1988-sesongen spelte for den norske andredivisjonslaget Fredrikstad Fotballklubb.

### Landslagsspel
Frå november 1979 til november 1985 deltok Holmgren i 26 av Sveriges landskampar. Han skåra eitt mål, det kom då han vart matchvinnar i eit bortemøte mot Bulgaria i Burgas 24. september 1980. Kampen enda 3-2 til Sverige.

### Merittar
*Vinnar av UEFA-cupen: 1982 og 1987 med IFK Göteborg
*Svensk cupmeister: 1979, 1982, 1983  med IFK Göteborg
*Svensk seriemeister: 1982, 1983, 1984 og 1987 med IFK Göteborg

## Kjelder

**Denne artikkelen bygger på «[[:en:Tord Holmgren|Tord Holmgren]]» frå ,  den 24. oktober 2021.*  
*eu-football
FA-cupfinalen i fotball 2012

**FA-cupfinalen i fotball 2012** fann stad på Wembley stadion i London 5. mai 2012, med 89&nbsp;102 tilskodarar på tribunane. Finalen mellom Chelsea FC frå London og Liverpool FC enda med 2–1 til Chelsea.

### Kampen

I det 11. minutt vann brasilianaren Ramires Nascimento ein løpsduell og skaut lågt forbi Liverpool-målvakta sitt korthjørne. Didier Drogba la på til 2-0 for Chelesa med ei heading. Innbytaren Andy Carroll reduserte på eit skot opp i nærast hjørne. Ti minutt før fulltid var same mann nær ved å utlikne, nesten heile ballen var innom målstreken før Cech fekk slått ballen i målstanga og ut.
 
**Chelsea** sitt vinnarlag bestod av: Petr Čech,  José Bosingwa, Branislav Ivanović, John Terry (kaptein), Ashley Cole, Mikel John Obi, Juan Mata, Frank Lampard, Ramires Nascimento, Didier Drogba og Salomon Kalou. Etter 75 minutt bytta Nascimento plass med Raul Meireles. I sluttsekunda steig Mata av bana og Florent Malouda kom inn.

**Liverpool** mønstra José Manuel Reina, Glen Johnson, Martin Škrtel, Daniel Agger, José Enrique Sanchez, Jordan Henderson, Steven Gerrard (kaptein), Jay Spearing, Craig Bellamy, Luis Suárez og Stewart Downing. Ut i andre omgang kom Andy Carroll og Dirk Kuyt på bana, til erstatning for Spearing og Bellamy .

Phil Dowd dømde kampen.

## Kjelder

**Denne artikkelen bygger på «[[:en:2012 FA Cup Final|2012 FA Cup Final]]» frå ,  den 24. oktober 2021.*
FA-cupfinalen i fotball 2000

**FA-cupfinalen i fotball 2000** fann stad på Wembley stadion i London 20. mai 2000, med 78&nbsp;217 tilskodarar på tribunane. Kampen mellom London-laget Chelsea FC og Aston Villa FC frå Birmingham enda med 1–0 til Chelsea.

### Kampen
Ein tam kamp vart avgjort då Chelsea-spelaren Roberto Di Matteo i det 71. minutt banka ballen i mål frå 3 meter, etter Aston Villa-målvakta slepte eit frispark-innlegg som hamna i føtene på den italienske midtbanespelaren.

**Chelsea** stilte med: Ed de Goey, Mario Melchiot, Marcel Desailly, Frank Lebœuf, Celestine Babayaro, Roberto Di Matteo, Didier Deschamps, Dennis Wise (kaptein), Gustavo Poyet, Gianfranco Zola og George Weah. Heilt på tampen kom Tore Andre Flo og Jody Morris inn på bana, ut gjekk Weah og Zola.

**Aston Villa** sine utvalde heitte David James, Mark Delaney, Ugo Ehiogu, Gareth Southgate, Gareth Barry, Alan Wright, George Boateng, Paul Merson, Ian Taylor, Benito Carbone og Dion Dublin. Mot slutten av oppgjeret kom Julian Joachim, Steve Stone og Lee Hendrie i spel, ut for Carbone, Taylor og Wright,

Graham Poll var dommar.

## Kjelder

**Denne artikkelen bygger på «[[:en:2000 FA Cup Final|2000 FA Cup Final]]» frå ,  den 24. oktober 2021.*
Roberto Di Matteo

**Roberto Di Matteo** () er ein italiensk fotbaltrenar og -spelar frå Schaffhausen i Sveits. Han har vunne FA-cupen og Cupvinnarcupen som spelar og FA-cupen og Meisterligaen som trenar.

## Karriere
Di Matteo er oppvaksen i Sveits, Han var aktiv i FC Schaffhausen frå 1988 til -91, deretter spelte han ein sesong i kvar av klubbane FC Zürich og FC Aarau. Etter å ha vorte seriemeister med Aarau våren 1993, skreiv han kontrakt med SS Lazio i foreldra sitt heimland. Sommaren 1996 vart han overført til engelske Chelsea FC, der han var med om å vinne FA-cupen to gongar og Cupvinnarcupen i 1998. Han skåra både i FA-cupfinalen 1997 og 2000, i den siste finalen vart han matchvinnar. Etter å ha vorte alvorleg skadd i ein UEFA-cupkamp i november 2000, kom han aldri meir i spel.

Frå november 1994 til juni 1998 deltok Di Matteo i 34 landskampar for Italia. Han var med i troppane til EM i fotball 1994 og VM i fotball 1998. Han skåra 2 mål for Italia.

### Merittar
*Vinnar ac Cupvinnarcupen: 1998 med Chelsea FC
*Sveitsisk seriemeister: 1993 med FC Aarau
*Vinnar av FA-cupen: 1997 og 2000 med Chelsea FC
*Engelsk ligacupmeister: 1998 med Chelsea FC

### Trenar
Di Matteo var sjefstrenar då West Bromwich i 2009 rykte opp i Premier League. Frå mars 2012 var han sjefstrenar i Chelsea FC og hadde gleda av å leia laget til den største triumfen i klubben si historie, siger i Meisterligaen 2012. Laget vann også FA-cupen 2012.

## Kjelder

*eu-football
----
**Denne artikkelen bygger på «[[:en:Roberto Di Matteo|Roberto Di Matteo]]» frå ,  den 24. oktober 2021.*
Vaughan Williams Memorial Library

**Vaughan Williams Memorial Library** (**VWML**) er eit bibliotek og arkiv for English Folk Dance and Song Society (EFDSS). Det ligg i hovudkvarteret til dette laget London, Cecil Sharp House. Biblioteket omfattar bøker, tidsskrift, audio-visuelt materiell, fotografi og lydopptak, i tillegg til manuskript, feltnotat, transkripsjonar og anna frå fleire samlarar av musikk- og dansetradisjonar på Dei britiske øyane. Biblioteket har namn etter Ralph Vaughan Williams, komponisten og samlaren som ei tid var leiar for EFDSS.

Biblioteket byrja som Cecil Sharp Library, ettersom størstedelen av samlinga var dqanna av hans bøker. Etterkvart blei det lagt til annan litteratur, lydopptak og manuskript frå andre folkloristar og samlarar som Lucy Broadwood, Janet Blunt, Anne Gilchrist, George Butterworth, Hammond-brørne og George Gardiner. Det omfattar også dokument og notatbøker etter Sabine Baring-Gould, Ralph Vaughan Williams, Alfred Williams og James Madison Carpenter; og feltopptaka til Percy Grainger, Mike Yates og BBC Folk Music Archive.

Emne i biblioteket er mellom anna folkeviser og populære viser, Child Ballads, skillingsviser, industri- og yrkessongar, sjantiar, songleikar, barnerim, gatehandlarrop, carolar, hymnar, kanonsongar, Music hall-songar, rituell/seremoniell dans, morrisdans, sverddans og mykje anna,

I mai 2006 lanserte biblioteket VWML Online, ein nettstad som omfattar mange indeksar til manuskriptsamlingane deira og indeks til mummers' play, Roud Folk Song og skillingsviser (Broadsides) som er nokre av dei største slike engelskspråklege indeksa.

## Kjelder

**Denne artikkelen bygger på «[[:en:Vaughan Williams Memorial Library|Vaughan Williams Memorial Library]]» frå ,  den 24. oktober 2021.*  
 
## Bakgrunnsstoff

* Vaughan Williams Memorial Library
* VWML Online